*Proiect*

**PARLAMENTUL REPUBLICII MOLDOVA**

**L E G E**

Cu privire la modificarea articolului 11

din Legea ocrotirii sănătății nr. 411/1995

Parlamentul adoptă prezenta lege organică.

**Art. I.** –Articolul 11 din Legea ocrotirii sănătății nr. 411/1995 (Monitorul Oficial al Republicii Moldova, 1995, nr. 34, art. 373), cu modificările ulterioare, se modifică după cum urmează:

(1) alineatul (2) litera b) se modifică și se expune în următoarea redacție:

„b) o indemnizaţie unică în mărime de 120 de mii de lei pentru medici şi farmacişti şi 96 de mii de lei pentru personalul medical şi farmaceutic mediu, care se achită în trei rate egale, a cîte 40 mii de lei și, respectiv, a cîte 32 mii de lei, după expirarea primei luni de activitate şi, ulterior, la finele fiecărui an de activitate;”

2) se introduce un alineat nou, alineatul (3), având cu următorul cuprins:

„(3) Absolvenţii studiilor postuniversitare de rezidenţiat şi al învăţămîntului profesional tehnic postsecundar nonterţiar medical şi farmaceutic care și–au efectuat studiile în bază de contract, beneficiază de indemnizațiile și înlesnirile stipulate în alineatul (2) din prezentul articol în cazul în care se vor angaja în câmpul muncii în baza repartizării Ministerului Sănătății, Muncii și Protecției Sociale.”;

**Art. II.** – Dispoziții finale și tranzitorii:

(1) Prezenta lege intră în vigoare la de 01 ianuarie 2020;

(2) Persoanele care au beneficiat până la intrarea în vigoare a prezentei legi de rate ale indemnizației anterior stabilite prin prevederile art. 11 alin. (2) lit. b) din Legea ocrotirii sănătății nr. 411/1995, vor beneficia de rate majorate corespunzător, începând cu data stabilită în alin. (1) din prezentul articol. Pentru ratele indemnizației primite anterior recalcularea nu se va efectua.

 **PREȘEDINTELE PARLAMENTULUI Zinaida GRECEANÎI**